Ǎ Ńtondôbə, o nə Zambá wama mangəme wa, ńdɔ̄ fə masə́gē dzwé dóe amú wābɔ̄ ma míńkámáŋ yā fəg dzoe e ngáman lám ókōbá ewólō dzwé dóe təge fə́ŋəle dzóm. 2Wabɔ edzə̂dzalá naa á və̄ŋán abóm ngɔg, wavəŋan tísɔn mim̀fim mə́kɔ́g və ekodog. Ngul ekom bitíé bə́lɔ́bɔ́lɔbɔ e sə́ kīg fə á dzāl, dzǎl tē lə́ ngālóŋóbān kīg fə. 3Asú tē ǹtótóg áyɔŋ wávə̄ wa olugú, tísɔn bətíbəlǐ məyɔŋ yanyaŋaban ai wa. 4Amú wākaman ai ǹtə́tə̄g mod, ényɔ́ á ngīb ai tǔŋ, asoé ábǒg ńkulu ai edzidzin ábǒg vyǎn, amú fə́b miǹgə́ngɛ́d e nə anə́ ńkulu ǎ dzimbi á ḿfim, 5anə́ vyǎn á ńkōd sí, wadím éngongom bə́lɔ́bɔ́lɔbɔ anə́ édzidzin ńkúd yádím vyān, dziá míńtótóg yáman.